Author: . . .
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,			          11. aprill 2007 nr 287

Munitsipaalomandisse taotletavatele
maaüksustele maakasutuse sihtotstarvete määramine ja 
ehitiste teenindamiseks vajaliku maa määramine

Juhindudes maareformi seaduse § 7 p 5, Eesti Vabariigi Valitsuse 30.06.1998 määrusega nr 144 kinnitatud “Ehitise teenindamiseks vajaliku maa määramise korrast”, Vabariigi Valitsuse 24.01.1995 määrusega nr 36 kinnitatud „Katastriüksuse sihtotstarvete liikide ja nende määramise alused”, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1.	Määrata Haapsalu linna munitsipaalomandisse taotletavate maaüksuste maakasutuse sihtotstarbed alljärgnevalt:
1.1.	Karja-Mihkli haljasala, Karja tn 26, Haapsalu (suurus ca 1680 m^2) – üldmaa (Üm, 0051);
1.2.	Kiltsi tee haljasala II (suurus ca 2715 m^2) – üldmaa (Üm, 0051);
1.3.	Väikese-Viigi haljasala (suurus ca 25641 m^2) – üldmaa (Üm, 0051);
1.4.	Lossiplats (suurus ca 3827 m^2) – transpordimaa (L, 007);

2.	Määrata Haapsalu linna omandis olevale Lossiplatsi rajatise (teeregistri nr 1830045) teenindamiseks vajalik maa, vastavalt korralduse lisaks olevatele asendiplaanile, mille suurus on 3827 m^2.
3.	Korraldus teha teatavaks linnavalitsuse maakorraldusosakonna juhatajale (A.Ulm) korralduse koopia üleandmisega allkirja vastu.
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea				Erko Kalev
Linnasekretär